stanford-oval/wikipedia huggingface dataset:
Jugoslavian lippu

Jugoslavian liittotasavallan lippu 27. huhtikuuta 1992 – 5. kesäkuuta 2006
Jugoslavian lippu otettiin käyttöön vuonna 1918 Jugoslavian kuningaskunnan lippuna. Valtion nimen vaihtuessa myös lippu muuttui useaan kertaan, mutta samat värit pysyivät sen väreinä (sininen, valkea, punainen).
Jugoslavian kuningaskunnan lippu 1918–1941
Demokraattisen federatiivisen Jugoslavian lippu 1941 – 30. tammikuuta 1946
Jugoslavian federatiivisen kansantasavallan lippu 31. tammikuuta 1946 – 6. huhtikuuta 1963 ja
Jugoslavian sosialistisen liittotasavallan lippu
7. huhtikuuta 1963 – 26. huhtikuuta 1992
Aiheesta muualla

Kuvia tai muita tiedostoja aiheesta Jugoslavian lippu Wikimedia Commonsissa
Kirjorastaat

| Kirjorastaat |
| --- | --- |
 Australiankirjorastas (Zoothera lunulata)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Kirjorastaat Zoothera  Vigors, 1832
Katso myös
   Kirjorastaat Wikispeciesissä   Kirjorastaat Commonsissa 
Infobox OKNimi-testi OK: 
Kirjorastaat (Zoothera) on rastaiden (Turdidae) heimoon kuuluva lintusuku. Sukuun kuuluu BirdLifen mukaan 15 lajia. Toisissa lähteissä sukuun on esitetty kuuluvaksi edellä mainitusta poikkeavia lajimääriä.
Kirjorastaisiin kuuluvia lajeja

Australiankirjorastas (Zoothera lunulata)
Borneonkirjorastas (Zoothera everetti)
Himalajankirjorastas (Zoothera dixoni)
Isonokkarastas (Zoothera monticola)
Kirjorastas (Zoothera aurea)
Makiranrastas (Zoothera margaretae)
Melanesiankirjorastas (Zoothera talaseae)
Nokkarastas (Zoothera marginata)
Papuankirjorastas (Zoothera heinei)
Peelinrastas (Zoothera terrestris) (kuollut sukupuuttoon)
Pensaskirjorastas (Zoothera mollissima)
Riukiunrastas (Zoothera major)
Sundankirjorastas (Zoothera andromedae)
Suomurastas (Zoothera dauma)
Tanimbarinkirjorastas (Zoothera machiki)
Aiheesta muualla

ITIS: Zoothera (englanniksi)
ZipcodeZoo: Zoothera (englanniksi)
Juniper (albumi)

| Juniper Linda Fredriksson |
| --- | --- | --- |

Studioalbumin tiedot
 Julkaistu: 29. lokakuuta 2021
 Kesto: 37.35
 Levy-yhtiö: We Jazz
Listasijoitukset
  45. (albumilista)    3. (fyysinen albumilista)
Linda Fredrikssonin muut studioalbumit
|   | Juniper 2021 |   |
Juniper on Linda Fredrikssonin esikoisalbumi, joka julkaistiin 29. lokakuuta 2021.
Kappaleet

Neon Light [and the sky was trans] – 5.28
Juniper – 3.50
Nana – Tepalle – 7.04
Pinetree song – 5.29
Transit in the softest forest, walking, sad, no more sad, leaving – 5.11
Lempilauluni – 4.34
Clea – 5.56
Arvostelut

Helsingin Sanomat:
Soundi:
Konepajanpuisto

| Konepajanpuisto |
| --- | --- |
 Konepajanpuisto huhtikuussa 2021.
Tyyppi:  puisto
Sijainti:  Vallila, Helsinki
Pinta-ala:  0,89 ha
Perustettu:  2018
Suunnittelija:  Studio Terra Oy
Konepajanpuisto (ruots. Maskinverkstadsparken) on 0,89 hehtaarin kokoinen puisto Helsingin Vallilassa Konepajan alueella. Konepajanpuisto rajautuu Traverssikujaan, Konepajanraittiin, Teollisuuskatuun ja koillispuolellaan asuintalokortteleihin. Konepajanpuisto valmistui vuonna 2018 ja sen on suunnitellut maisema-arkkitehtitoimisto Studio Terra. Puisto koostuu pääosin aukeasta nurmikentästä ja kävely- sekä pyöräilypoluista.
Puiston rakennuskustannukset olivat noin 1,41 miljoonaa euroa ja vuosittaisten kunnossapitokustannusten on arvioitu olevan noin 13 400 euroa.
Kritiikki

Konepajanpuistoa on valmistumisensa jälkeen kritisoitu muun muassa ”ankeaksi” ja ”aavikkomaiseksi”. Asukkaiden mukaan nurmikko on kesäisin muuttunut kuivaksi ja kellertäväksi, ja lisäksi puut ovat jääneet kitukasvuisiksi. Myös puiston kävelyteiden kivetystä on kuvailtu epämukavan muhkuraiseksi.
Joel Ward (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Joel Edward Philip Ward
Syntymäaika: 29. lokakuuta 1989
Syntymäpaikka: Emsworth, Englanti
Pelipaikka: puolustaja
Pituus: 188 cm
Seura
Seura: Crystal Palace
Pelinumero: 2
Junioriseurat
2006–2008: Portsmouth
Seurat
| Vuodet | Seura | O | (M) |
| 2008–2012 | Portsmouth | 89 | (6) |
| 2008–2009 | → Bournemouth | 21 | (1) |
| 2012– | Crystal Palace | 303 | (5) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2023.
Joel Edward Philip Ward (s. 29. lokakuuta 1989 Emsworth) on englantilainen jalkapalloilija, joka edustaa Valioliigassa pelaavaa Crystal Palacea. Oikeajalkainen Ward on pelipaikaltaan puolustaja, hän voi pelata laitapuolustajana, keskuspuolustajana ja on pelannut joissakin otteluissa myös keskikentällä[lähde? ].
Seurajoukkueura

Wardin kasvattajaseura on Portsmouth, jonka tuolloin Valioliigassa pelanneeseen ykkösjoukkueeseen Ward liittyi vuonna 2008. Ilman debyyttiä seuran paidassa Ward siirtyi kaudeksi 2008–2009 lainalle Kakkosliigan AFC Bournemouthiin, jossa hän pelasi kauden aikana 21 peliä ja teki yhden maalin[lähde? ]. Valioliigadebyyttinsä Portsmouthin paidassa Ward teki kaudella 2009–2010 Wigan Athleticia vastaan huhtikuussa 2010. Kauden 2009–2010 jälkeen Portsmouth putosi Mestaruussarjaan ja Ward pelasi joukkueessa vielä kahden kauden ajan. Yhteensä hän pelasi Portsmouthin paidassa 89 ottelua ja teki kuusi maalia.
Heinäkuussa 2012 Ward siirtyi Mestaruussarjan Crystal Palaceen, jonka paidassa sarjadebyytti tapahtui elokuussa 2012 Watfordia vastaan. Kauden 2012–2013 jälkeen Crystal Palace nousi Valioliigaan. Kaudella 2013–2014 Ward pelasi 36 liigaottelua ja niissä kaikissa täydet minuutit. Kaudella 2014–2015 hän pelasi yhtä lukuun ottamatta joukkueen jokaisen valioliigapelin alusta loppuun ja teki noissa 37 ottelussaan yhden maalin, maaliskuussa Queens Park Rangersia vastaan. Seuraavalla kaudella hänelle kertyi 30 ottelua, joissa hän teki kaksi maalia. Kaudella 2016–2017 hän pelasi joukkueensa kaikki valioliigaottelut ja yhden ottelun loppuhetkiä lukuun ottamatta täydet minuutit. Kahtena seuraavana kautena peliaika jäi vähemmäksi, ja Ward teki ainoan maalinsa helmikuussa 2019 Manchester Unitedia vastaan. Kaudella 2019–2020 hän pelasi 29 valioliigaottelua, joista 27 ottelua avauskokoonpanossa, ja oli polvivamman vuoksi poissa muista otteluista. Seuraavina kausina hän pelasi 26, 28 ja 28 ottelua ja teki maalin toukokuussa 2023 Fulhamia vastaan.
Julia Bell

Julia Bell voi tarkoittaa seuraavia:
Julia Bell (1879–1979), brittiläinen geneetikko
Julia Bell (s. 1971), brittiläinen kirjailija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Julia Bell”, voi hakea sivunnimihaulla, laajalla sivunnimihaulla tai tekstihaulla.
Khilafa! Valtakunta

| Khilafa! Valtakunta |
| --- | --- |

Kirjailija:  Ari Paulow
Kieli:  suomi
Genre:  romaani, dystopia
Kustantaja:  WSOY, Johnny Kniga
Julkaistu:  2011
Ulkoasu:  sidottu
Sivumäärä:  359
ISBN:  978-951-0-36703-2
Löydä lisää kirjojaKirjallisuuden teemasivulta
Khilafa! Valtakunta on suomalaisen kirjailija Ari Paulowin vuonna 2011 julkaisema tulevaisuuteen sijoittuva romaani. Kirja kertoo dystopiasta, jossa islaminuskoiset ovat valloittaneet koko läntisen maailman. Kirjan päähenkilö Lalli kuuluu suomalaiseen vastarintaliikkeseen.
Aiheesta muualla

Kirjailijan sivuilla
Joakim Lindström

| Joakim Lindström |
| --- | --- |

Henkilötiedot
Syntynyt: 5. joulukuuta 1983 (ikä 40) Skellefteå, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  185 cm
Paino:  92 kg
Pelinumero:  10
Pelaajaura
Pääsarjaura:  2001–
Aik. seurat:  MODO Hockey (SEL) Syracuse Crunch (AHL) Columbus Blue Jackets (NHL) Iowa Chops (AHL) San Antonio Rampage (AHL) Phoenix Coyotes (NHL) Torpedo Nižni Novgorod (KHL) Colorado Avalanche (NHL) St. Louis Blues (NHL) SKA Pietari (KHL) Skellefteå AIK (SEL/SHL)
NHL-varaus:  41. varaus, 2002 Columbus Blue Jackets
| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Minsk 2014 | jääkiekko |  |
Joakim Lindström (s. 5. joulukuuta 1983 Skellefteå, Ruotsi) on ruotsalainen uransa lopettanut jääkiekkohyökkääjä.
Ura

Lindström on kotikaupunkinsa Skellefteå AIK:n kasvatti. Hän siirtyi seurasta MODOon, jonka paidassa hän debytoi Elitserienissä kaudella 2000–2001 10 ottelun verran. Lindström ei vakiinnuttanut missään vaiheessa paikkaa MODOn edustusjoukkueessa, vaan iso osa peleistä kului myös J20 SuperElitissä ja HockeyAllsvenskanissa. NHL-seura Columbus Blue Jackets varasi hänet toisella kierroksella 41. pelaajana kesällä 2002. Hän siirtyi Blue Jacketsin organisaatioon työsulkukauden 2004–2005 jälkeen keväällä 2005 ja pelasi AHL-seura Syracuse Crunchissa.
Kaudella 2005–2006 Lindström jatkoi Blue Jacketsin organisaatiossa, ja hän teki Crunchissa 64 runkosarjaottelussa tehot 14+29=43. Lindström pelasi kauden aikana myös kolme NHL-ottelua. Seuraavalla kaudella hän pelasi AHL:ssä lähes piste-per-peli tahdilla. Kaudella 2007–2008 hän oli 49 ottelussa syntyneillä 60 tehopisteellä seuran paras pistemies. Heinäkuussa 2008 Lindström myytiin Anaheim Ducksin organisaatioon. Hän pelasi seurassa vain AHL-farmissa Iowa Chopsissa. Joulukuussa 2008 Lindström siirtyi Phoenix Coyotesiin vaihdossa Logan Stephensoniin.
Coyoteissa Lindström pelasi 44 ottelua tehoin 9+11=20. Hän ei saanut sopimusta minkään NHL-seuran kanssa ja siirtyi KHL-seura Torpedo Nižni Novgorodiin yksivuotisella sopimuksella. Hän teki seurassa 55 ottelussa 30 tehopistettä. Toukokuussa 2010 Lindström palasi Elitserieniin ja teki yksivuotisen sopimuksen kasvattajaseuransa Skellefteå AIK:n kanssa. Hän voitti Elitserienin pistepörssin tehoilla 28+32=60 ja muodosti Mikko Lehtosen kanssa oivan tutkaparin. Lindström oli lisäksi joukkueensa eniten jäähyminuutteja kerännyt pelaaja. Kesäkuussa 2011 hän teki Colorado Avalanchen kanssa vuoden sopimuksen. Lindström ehti pelata Avalanchessa 16 peliä ja tehdä niissä 5 pistettä, kunnes joukkue ilmoitti haluavansa purkaa sopimuksen. Tämän jälkeen Lindström palasi Skellefteåån.
Maajoukkue

Lindström pelasi alle 20-vuotiaiden MM-kilpailuissa vuonna 2003 ja alle 18-vuotiaiden MM-kilpailuissa vuonna 2001. Hän on pelannut myös kahdeksan ottelua Ruotsin A-maajoukkueessa.
Kioski (televisiosarja)

| Kioski |
| --- | --- |

Tyyli:  tilannekomedia
Kestoaika:  21 minuuttia
Pääosissa:   Lotta Kaihua  Paavo Kinnunen 
Alkuperämaa:   Suomi
Verkko:  Elisa Viihde Viaplay
Julkaistu:  14. maaliskuuta 2021
Jaksoja:  8
Tuotanto
Tuottaja(t):  Minna Meriluoto
Vastaava(t) tuottaja(t):   Minna Haapkylä  Olli Suominen  Laura Kuulasmaa (Elisa Viihde) 
Ohjaaja(t):  Janne Reinikainen
Käsikirjoittaja(t):   Aino Lappalainen  Anna Lappalainen  Janne Reinikainen 
Säveltäjä(t):  Timo Kämäräinen
Leikkaaja(t):  Otto Heikola
Lavastaja(t):  Sattva-Hanna Toiviainen
Kuvaaja(t):  Arno Launos
Tuotantoyhtiö(t):  Rabbit Films
Aiheesta muualla
IMDb 
Kioski on Elisa Viihde Viaplay -suoratoistopalvelussa 14. maaliskuuta 2021 julkaistu suomalainen komediasarja. Sarjan ovat käsikirjoittaneet Aino Lappalainen, Anna Lappalainen ja Janne Reinikainen, joka on myös ohjannut sarjan. Kioski perustuu Jani Volasen ja Pirjo Longan alkuperäisideaan.
Sarja sijoittuu Helsingin Pasilassa olevaan Femmakioskiin, jossa työskentelevät Raisa (es. Lotta Kaihua) ja Tane (es. Paavo Kinnunen).
Jaksot

| Jakso | Jakson nimi | Julkaisu Elisa Viihde Viaplayssa |
| --- | --- | --- |
| 1 | Säännöt | 14. maaliskuuta 2021 |
| 2 | Harjoittelija | 14. maaliskuuta 2021 |
| 3 | Hymynaamalaite | 14. maaliskuuta 2021 |
| 4 | Esittelyvideo | 14. maaliskuuta 2021 |
| 5 | Murto | 14. maaliskuuta 2021 |
| 6 | Lapsi | 14. maaliskuuta 2021 |
| 7 | Veikkaaja | 14. maaliskuuta 2021 |
| 8 | Tarkastus | 14. maaliskuuta 2021 |
Juggernaut (sarjakuvahahmo)

| Juggernaut |
| --- | --- |
 Pysäyttämätön Juggernaut
Luoja(t):  Stan Lee & Jack Kirby
Kustantamo:  Marvel
Ensiesiintyminen:  The Uncanny X-Men #12 (heinäkuu 1965)
Henkilötiedot
Oikea nimi:  Cain Marko
Status:  Aktiivinen
Pituus:  207 cm
Paino:  408 kg
Ryhmäsidokset:  Excalibur, Pahojen Mutanttien Veljeskunta, Eksemplaarit
Edelliset ryhmäsidokset:  Ryhmä-X
Voimat:  Miltei rajattomat voimat ja kestävyys Pysäyttämättömyys Läpäisemätön voimakenttä, joka nollaa inertian (Kykyjen alkuperä mystinen)
Suhteet
Sukulaiset:  Charles Xavier (velipuoli)
Juggernaut, oikealta nimeltään Cain Marko, on Marvel-kustantamon luoma sarjakuvahahmo, Ryhmä-X:än (ja ajoittain Hulkin) pitkäaikainen vihollinen. Juggernautin loivat Stan Lee ja Jack Kirby. Hahmon ensiesiintymisen tapahtui The Uncanny X-Men -lehden numerossa 12 (heinäkuu 1965).
Historia

Cain Marko on Ryhmä-X:n johtajan, professori Charles Xavierin, velipuoli. Hänen isänsä, Kurt Marko, nai Charlesin äidin Sharonin tämän aviomiehen, Brian Xavierin, kuoltua. Kurt ajoi kuitenkin toimillaan Sharonin alkoholismiin ja Charlesin uusi velipuoli Cain kiusasi heikompaa veljeään.
Charles kuitenkin ylitti Cainin miltei kaikilla muilla tavoin. Eräänä päivänä Charles luotasi telepatiallaan tahtomattaan Cainin ajatuksia ja oppi tuntemaan tämän sisäisen epävarmuuden. Saatuaan tietää velipuolensa teosta Cain vihasi Charlesia yhä syvemmin.
Myöhemmin Cain löysi Cyttorakin punaisen rubiinin, joka muutti hänet voittamattomaksi Juggernautiksi Charlesin silti ollessa läsnä.
Nykyään Ryhmä-X:n entinen vastustaja toimii joukkion jäsenenä ja taistelee X-miesten kanssa pahaa vastaan.
Voimat ja varusteet

Juggernautilla on valtavat fyysiset voimat, joiden avulla hän kykenee nostamaan yli 100 tonnia (joka on ylin mitattavissa oleva luokitus Marvel-universumissa). Juggernautin sanotaan olevan pysäyttämätön, eivätkä hänen voimiensa tarkat ylärajat ole tutkittavissa.
Juggernautin mahtavin ominaisuus on hänen voimansa, joka on luonteeltaan maagista. Alkaessaan kävellä tiettyyn pisteeseen, mikään maanpäällinen voima tai este ei voi pysäyttää häntä. Ainoa, joka hänet on koskaan pystynyt pysäyttämään on Hulk. Kuitenkin jotkin asiat, kuten kymmeniä tonneja kiviainesta tai plasma-aseiden iskut kykenevät hidastamaan Juggernautin etenemistä. Tiedetään että Hämähäkkimies on upottanut Juggernautin kosteaan sementtiin joka pysäytti tämän täysin. Juggernaut pääsi lopulta kyllä pois mutta siihen meni kuukausia tai viikkoja.
Sen lisäksi, että Cyttorakin mystinen jumalvoima suo Juggernautille valtavat fyysiset voimat, se lisää hänen kivunsietokykyään ja muuttaa Juggernautin miltei haavoittumattomaksi. Juggernaut voi tehostaa kykyään ja ympäröidä itsensä voimakentällä keskittymällä tarpeeksi lujasti. Tällaisen voimakentän ympäröimään Juggernauttiin tiedetään iskeytyneen täydessä polttoainelastissa oleva kuorma-auto ilman, että Juggernautille sattui mitään.
Juggernaut kykenee selviämään loputtomiin ilman ruokaa, vettä tai happea. Hänen fysiikkaansa pitävät yllä ainoastaan mystiset voimat.
Voimat ja varusteet > Rajoitukset

Juggernautilla on joitain heikkouksia. Häneen kyetään vaikuttamaan mystisten voimien kautta. Ilman metallista luotua kypäräänsä Juggernaut on suojaton psionisia iskuja vastaan. Nimrod, tulevaisuudesta saapunut robotti, tuotti korkeataajuuksisia ääni-iskuja Juggernautia vastaan niin, että tämän hermoimpulssit sekosivat. Mikäli Juggernautilla olisi ollut aikaa keskittyä ja luoda itselleen suojakenttänsä, hän olisi kenties kyennyt selviytymään iskusta.
Juggernaut muissa medioissa

Juggernaut esiintyy yhtenä pelattavana hahmona videopelissä Lego Marvel Super Heroes. Hän myös esiintyi elokuvassa X-Men: Viimeinen kohtaaminen osana Magneton joukkoja sekä elokuvassa Deadpool 2 yrittämässä manipuloida Russell Collinsia.
Juggernaut taistelemassa Hulkia vastaan.
Klavdija Plotnikova

Klavdija Plotnikovan nimikirjoitus vuodelta 1970.
Klavdija Zaharovna Plotnikova (ven. Клавдия Захаровна Плотникова, kam. Klawd'a, 1893 Abalakovo –  20. syyskuuta 1989) oli viimeinen kamassia äidinkielenään puhunut henkilö. Sajanin vuoristoalueella Venäjän keisarikunnassa syntyneen Plotnikovan isä oli venäläinen Zahar Perov ja äiti kamassi Afanasija. Hänen äitinsä sukunimi on tuntematon. Plotnikovan perhe on numerolla 14 kielitieteilijä Kai Donnerin laatimassa Abalakovon kamassiperheiden luettelossa.
Plotnikova ei puhunut kamassia 1950-luvun vaihteen jälkeen muiden kuin fennougristien kanssa, koska hänellä ei ollut enää kamassia taitavia tuttavia. Fennougrien lisäksi Pnotnikova puhui kamassia lehmälleen ja jumalle. Plotnikovan kamassintaito oli siitä huolimatta erittäin hyvä, ja hän oli suureksi hyödyksi kielentutkijoille koko loppuelämänsä ajan. Vuonna 1970 Plotnikova vieraili Tallinnassa järjestetyssä kansainvälisessä fennougristikongressissa, jossa hänen puhettaan äänitettiin. Plotnikova puhui myös sujuvaa venäjää, jonka taidon hän oli oppinut jo varhain lapsuudessaan. Kamassintaitoisten vähetessä venäjästä tuli lopulta hänen ainoa kielensä, jolla hän pystyi keskustelemaan muiden ihmisten kanssa. Venäjä vaikutti vahvasti hänen puhumaansa kamassiin. Erityisesti ääntämyksessä, sanastossa ja lauserakenteessa näkyi venäjästä tulleita piirteitä. Sen sijaan kamassin muoto-opillinen rakenne oli säilynyt pääosin ennallaan hänen puheessaan. Venäjän vaikutus ilmeni erityisesti rakenteen ja sanaston köyhtymisenä, sillä monet muoto-opilliset muodot ja lauseopilliset rakenteet olivat jääneet pois hänen käytöstään ja hänen sanavarastonsa oli pienentynyt suhteellisen paljon.
Kun Plotnikova menehtyi 20. päivä syyskuuta, sitä myötä kamassin kieli sammui. Tuona päivänä vietetään nykyisin kuolleiden kielten muistopäivää.
Jeff Scott Soto

Jeff Scott Soto
Jeff Scott Soto (s. 4. marraskuuta 1965 Brooklyn, New York) on yhdysvaltalainen laulaja. Ehkä parhaiten hänet tunnetaan laulajana Yngwie Malmsteenin kahdella ensimmäisellä albumilla.
Uransa aikana Soto on Malmsteenin ja omien sooloprojektiensa lisäksi laulanut muun muassa Talisman- ja Takara-yhtyeissä sekä toiminut kitaristi Axel Rudi Pellin laulajana. Vuosina 2006–2007 hän lauloi Journey-yhtyeen kiertueilla edellisen laulajan Steve Augerin sairastuttua. Hän on myös tehnyt Prätkähiiret-piirretyn intron ja laulanut Biker Mice from Mars albumilla. Vuodesta 2017 Soto on laulanut ”superyhtye” Sons Of Apollo:ssa.
Lisäksi Soto soittaa seuraavia instrumentteja: kitara, bassokitara, kosketinsoittimet, lyömäsoittimet, rummut ja trumpetti.
Sooloalbumit

Love Parade (1995)
Prism (2002)
Lost in the Translation (2004)
Beautiful Mess (2008)
Damage Control (2012)
Retribution (2017)
Wide Awake (In My Dreamland) (2020)
The Duets Collection, Vol. 1 (2021)
Aiheesta muualla

Jeff Scott Soton sivusto (englanniksi)
Jeff Scott Soto Myspacessa (englanniksi)
Klavdija Šulženko

Klavdija Šulženko
Klavdija Ivanovna Šulženko (ven. Клавдия Ивановна Шульженко; 24. maaliskuuta 1906 Harkova – 17. kesäkuuta 1984 Moskova) oli ukrainalaissyntyinen neuvostoliittolainen populaarimusiikin laulaja.
Šulženko aloitti kansanlaulujen esittämisen lapsena kuultuaan isältään ukrainalaisia kansalauluja. Isä harrasti musiikkia vakavasti ja esiintyi konserteissakin. Šulženko näytteli vuosina 1923–1927 teattereissa Harkovassa, ja näyttelijänura oli hänen haaveensa. Hän toimi sitten muun muassa solistina Jakov Skomorovskin jazzorkesterissa. Vuodelta 1936 ovat hänen ensimmäiset äänityksensä. Vuonna 1939 Šulženko palkittiin Neuvostoliiton laajuisessa varieteetaiteilijoiden kilpailussa. Hän perusti miehensä Vladimir Korallin kanssa jazzorkesterin Leningradissa vuonna 1940. Kokoonpano tunnettiin toisen maailmansodan aikana nimellä Leningradski frontovoi džaz-ansambl. Šulženko piti sen laulajana yli 500 esitystä neuvostosotilaille. Tunnetuiksi tulivat hänen esittäminään laulut "Sini platotšek" (Jerzy Petersburski, Mihail Maksimov) ja "Davai zakurim" (Modest Tabatšnikov, Ilja Frenkel). Vuodelta 1947 on laulu "Gde že vyi teper, druzja-odnopoltšane" (Vasili Solovjev-Sedoi, Aleksei Fatjanov), josta tuli vakiintunut osa Šulženkon ohjelmistoa. Šulženko esitti toisen maailmansodan jälkeisissä konserteissaan sekä populaarisävellyksiä että sotilaslauluja. Suosituiksi tulivat muiden muassa laulut "Vals o valse" (Eduard Kolmanovski, Jevgeni Jevtušenko), "Pesenka dlja roditelei" (Aleksandr Tsfasman, Lev Vizen) ja "Tri valsa" (Aleksandr Tsfasman, Ljudmila Davidovitš, Viktor Dragunski).
Šulženko sai Neuvostoliiton kansantaiteilijan arvonimen vuonna 1971. Hänelle myönnettiin myös lukuisia muita kunniamerkkejä uransa aikana. Hän julkaisi muistelmateoksensa vuonna 1981. Šulženko oli naimisissa muusikko Vladimir Korallin kanssa vuosina 1930–1956, ja avioliitosta syntyi poika Igor Kemper. Eron jälkeen Šulženkon elämänkumppanina oli Venäjän SFNT:n kunniataiteilija Georgi Jepifanov. Šulženko on haudattu Moskovaan Novodevitšin hautausmaalle.
Kissan kalikivirus

Kissan kalikivirus eli feline calicivirus (FCV) on kissoilla esiintyvä erilaisia tulehdusoireita aiheuttava virus. Virusta torjutaan rokottein.
Oireet

Kalikivirustartunta aiheuttaa ylempien hengitysteiden oireita, keuhkotulehdusta, haavaista suutulehdusta ja joskus suolistotulehdusta tai niveltulehdusta. Tartuntoja todetaan eniten 2-6 kk:n ikäisillä kissoilla, mutta tauti voi tarttua kaikenikäisiin kissoihin.
Kissan oireet ovat vaihtelevia, ja niihin vaikuttavat viruskanta, kissan ikä ja muut mahdolliset samanaikaiset tartunnat. Taudin vakavuus vaihtelee lievästä parin päivän hengitystieoireilusta jopa kuolemaan johtavaan keuhkotulehdukseen.
Kuume liittyy kaikkiin kalikiviruksen aiheuttamiin tautitiloihin. Kuumekäyrä on kaksihuippuinen. Ensimmäinen lämmönnousu todetaan yleensä parin päivän kuluttua tartunnasta, jolloin kissa on vielä oireeton. Tämän jälkeen lämpö on normaali taas pari päivää. Kuume nousee jälleen, kun ensimmäiset näkyvät oireet ilmaantuvat. Sairailla kissoilla voi esiintyä apeutta, syömättömyyttä ja turkin huonokuntoisuutta. Ylempien hengitysteiden oireiden yhteydessä esiintyy usein silmä- ja sierainvuotoa. FCV on yleisin kissan keuhkotulehduksen aiheuttaja.
Tautimuodot

Suun haavaumia aiheuttava tautimuoto on yleinen, ja se voi esiintyä yksin tai yhdessä muiden sairauden muotojen kanssa. Taudista kärsivä kissa voi kuolata. Kielessä ja kirsussa sekä suuontelon seinämissä voi olla haavaumia. Ne paranevat yleensä runsaassa viikossa.
Jotkut viruskannat saattavat aiheuttaa äkillisiä niveltulehduksia, joiden seurauksena raajojen nivelet saattavat turvota ja kipeytyä siinä määrin, että kissa ei halua liikkua. Niveloireita esiintyy yleisimmin nuorilla kissanpennuilla.
Tunnetaan myös kalikiviruksen aiheuttama vakava tautimuoto, jossa oireina on korkea kuume, ihon turvotukset, haavaumat päässä ja raajoissa sekä keltaisuus. Kuolleisuus tähän tautimuotoon on korkea: jopa 75 % sairastuneista kissoista kuolee.
Aiheesta muualla

Laji.fi: Feline calicivirus
National Center for Biotechnology Information (NCBI): Feline calicivirus, taxonomy (englanniksi)
Cornell University, Baker Institute for Animal Health: Feline Calicivirus (englanniksi)